তবে আইনি জটিলতার সমাধান না করে ঢাকা উত্তর সিটির মেয়র পদে উপনির্বাচন এবং ঢাকার দুই সিটিতে যুক্ত হওয়া ৩৬টি ওয়ার্ডের তফসিল ঘোষণা করায় বিভিন্ন মহলে সমালোচনার মুখেও পড়ে কমিশন। বর্তমানে আদালতের রায়ে ওই নির্বাচন স্থগিত রয়েছে। জাতীয় সংসদ নির্বাচনের রোডম্যাপ থেকেও পিছিয়ে পড়েছে কমিশন। আর নির্বাচন কমিশনাররা মনে করছেন, সামনে জাতীয় সংসদ নির্বাচনের মতো বড় পরীক্ষা রয়েছে। ওই পরীক্ষায় উত্তীর্ণ হওয়াই তাদের লক্ষ্য।